AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir jo perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Sprendimo projekto tikslas - perimti Molėtų rajono savivaldybės nuosavybėn savarankiškai funkcijai įgyvendinti (informacinės visuomenės plėtros įgyvendinimui) iš projekto Nr. VP2-3.1-IVPK-08-V-01-001 „Centralizuotas savivaldybių paslaugų perkėlimas į elektroninę erdvę“ (toliau – Projektas) lėšų įsigytą valstybei nuosavybės teise priklausantį ir šiuo metu Lietuvos Respublikos vidaus reikalų ministerijos patikėjimo teise valdomą turtą („Webpartner“ DVS suderintuvą ir 10 valstybės tarnautojų pažymėjimų kortelių skaitytuvų), kurio bendra įsigijimo vertė 15058,79 Eur. Šiuo metu turtas perduotas Molėtų rajono savivaldybės administracijai pasaugai ir naudojamas elektroninėms paslaugoms teikti. Priimti sprendimą dėl sutikimo perimti valstybės turtą 2015 m. gruodžio 29 d. raštu Nr. ID-10166 (31) „Dėl turto perdavimo“ prašo Lietuvos Respublikos vidaus reikalų ministerija.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 24 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - informacinės visuomenės plėtros įgyvendinimas.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija

Parengė

Turto skyriaus vedėja

Aldona Rusteikienė